ایران-‌داکی یئنی نوع کرونا ویروس (کووید-19) قوربان‌لاری‌نین سایی 12 نفره چاتدیقدا، ویروسون یولوخدوغو اینسان سایی 47 اولوب.
ایران دؤولت تلویزیونونون خبرینه گؤره، ساغلیق ناظیری سعید نمکی کووید-19- ویروسونا یولوخما حال‌لاری ایله علاقه‌دار مجلیسه راپور تقدیم ائدیب.
راپوردا کرونا ویروس قوربان‌لاری‌نین سایی‌نین 12 نفره، ویروسون یولوخدوغو اینسان سایی‌نین ایسه 47-یه چیخدیغی بیلدیریلیب.
دیگر طرف‌دن ایران حکومت سؤزچوسو علی ربیعی "قم شهرینده کووید-19 سببیندن 50 نفرین حیاتینی ایتیردیگی" باره‌دکی ادعا‌لاری تکذیب ائدیب.
ایران محکمه‌سینه باغلی خبر سایتی "میزان"ا گؤره، پایتاخت تهران-دا تشکیل ائتدیگی مطبوعات کفرانسیندا ربیعی "کووید-19 " سببیندن فوریه نین 23-ده داها 4 نفرین حیاتینی ایتیرمه‌سیله اؤلن‌لرین سایی 12-یه چیخیب. قم-دا کووید-19 سببیندن 50 نفرین اؤلدوگو باره‌دکی ادعا‌لار یالان‌دیر، حقیقتی عکس ائتدیرمیر" دئییب.
ایران مجلیسینده کی قم میللت وکیلی احمد امیرآبادی "ساغلیق ناظیری‌نین خالقا یالان سؤیله‌دیگینی" سؤیله‌یه‌رک، "ساده‌جه قم شهرینده سون 2 هفته‌ده کووید-19 قوربان‌لاری‌نین سایی‌نین 50-یه چیخدیغینی" ایره‌لی سورموشدو.
